ครม. เคาะตั้ง “นพ.เกียรติภูมิ วงศ์รจิต” อธิบดีกรมสุขภาพจิต นั่งปลัด สธ. คนใหม่
ครม. เคาะตั้ง “นพ.เกียรติภูมิ วงศ์รจิต” อธิบดีกรมสุขภาพจิต นั่งปลัด สธ. คนใหม่
ครม. เคาะตั้ง “นพ.เกียรติภูมิ วงศ์รจิต” อธิบดีกรมสุขภาพจิต นั่งปลัด สธ. คนใหม่
13 ส.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (13 ส.ค.63) มีมติอนุมัติตามที่กระทรวงสาธารณสุขเสนอแต่งตั้ง นายเกียรติภูมิ วงศ์รจิต อธิบดี (นักบริหาร) ประเภทบริหารระดับสูง กรมสุขภาพจิต กระทรวงสาธารณสุข ให้ดำรงตำแหน่งปลัดกระทรวง (นักบริหาร) ประเภทบริหาร ระดับสูง สำนักงานปลัดกระทรวง กระทรวงสาธารณสุข แทน นพ.สุขุม กาญจนพิมาย ปลัดกระทรวงสาธารณสุข คนปัจจุบัน ที่จะเกษียณอายุราชการในเดือน ก.ย.นี้
โดยนพ.เกียรติภูมิ จะเข้ารับตำแหน่งตั้งแต่วันที่ 1 ตุลาคม 2563 ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
นอกจากนี้ ครม.ยังมีมติอนุมัติการต่อเวลาการดำรงตำแหน่งของ นางรวีวรรณ ภูริเดช เลขาธิการสำนักงานนโยบายและแผนทรัพยากรธรรมชาติและสิ่งแวดล้อม อีก 1 ปี (ครั้งที่ 2) ตั้งแต่วันที่ 4 สิงหาคม 2563 ถึงวันที่ 3 สิงหาคม 2564
และต่อเวลาการดำรงตำแหน่งของ นายดนุชา สินธวานนท์ เลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) ซึ่งจะดำรงตำแหน่งดังกล่าวครบ 4 ปี ในวันที่ 30 กันยายน 2563 ต่อไปอีก 1 ปี ตั้งแต่วันที่ 1 ตุลาคม 2563 ถึงวันที่ 30 กันยายน 2564
รวมทั้งแต่งตั้งนายประยูร ดำรงชิตานนท์ เป็นกรรมการในคณะกรรมการองค์การสะพานปลา แทนตำแหน่งที่ว่าง และให้อยู่ในตำแหน่งได้เพียงเท่ากำหนดเวลาของผู้เดิมที่ดำรงตำแหน่ง ทั้งนี้ ตั้งแต่วันที่ 13 สิงหาคม 2563 เป็นต้นไป